ລັດຖະບານ ປ. ທຣຳ ປະເຊີນ ກັບເສັ້ນຕາຍ ເພື່ອເຕົ້າໂຮມ ພໍ່ແມ່ ແລະລູກໆ ເຂົາເຈົ້າ
​ແຕ່​ວ່າ ກອງ​ປະຊຸມ​ດັ່ງກ່າວ ເຮັດໃຫ້​ສະມາຊິກ ​ລັດຖະສະພາ​ບາງ​ທ່ານ​ ໂກດ​ແຄ້ນ ໂດຍກ່າວຕໍ່ ​ທ່ານ​ນາງ​ນຽລສັນ ວ່າ ມັນ​ເປັນ​ໄປ​ບໍ່​ໄດ້​ ທີ່​ຈະ​ເຮັດ​ວຽກ ໄດ້​ທັນກັບເສັ້ນ​ຕາຍ ​ທີ່​​ກຳນົດ​ໄວ້.
ວັນພະຫັດມື້ນີ້ ແມ່ນກຳນົດເສັ້ນຕາຍທີ່ສານໄດ້ສັ່ງໃຫ້ລັດຖະບານຂອງປະທານາທິບໍດີ ດໍໂນລ ທຣຳ ໃຫ້ຄອບຄົວຂອງພວກເດັກນ້ອຍຫຼາຍກວ່າ 2,500 ຄົນພົບກັບພໍ່ແມ່ ທີ່ເຂົ້າເມືອງແບບຜິດກົດໝາຍ ຂອງພວກເຂົາເຈົ້າ ລັດຖະມົນຕີກະຊວງຮັກສາຄວາມປອດໄພພາຍໃນ ທ່ານນາງເຄີຣ໌ຕເຈັນ ນຽລສັນ ໄດ້ບອກກັບບັນດາສະມາຊິກຄະນະກຳມະການ ຮິສປານິກ ຂອງລັດຖະສະພາ ໃນວັນພຸດວານນີ້ວ່າ ເຈົ້າໜ້າທີ່ແມ່ນ “ຢູ່ໃນເສັ້ນທາງ” ທີ່ຈະເຮັດວຽກໃຫ້ທັນກັບເວລາທີ່ໄດ້ກຳນົດໄວ້ ທ່ານນາງ ບໍ່ໄດ້ໃຫ້ລາຍລະອຽດຫຍັງຫຼາຍ ແລະເອີ້ນກອງປະຊຸມນີ້ວ່າ ແຕ່ວ່າ ກອງປະຊຸມດັ່ງກ່າວ ເຮັດໃຫ້ສະມາຊິກລັດຖະສະພາບາງທ່ານໂກດແຄ້ນ ພວກເພິ່ນໄດ້ບອກກັບທ່ານນາງ ນຽລສັນ ວ່າ ມັນເປັນໄປບໍ່ໄດ້ ທີ່ຈະເຮັດວຽກໄດ້ທັນກັບເສັ້ນຕາຍທີ່ກຳນົດໄວ້ ທ່ານຫຼຸຍສ໌ ກຸເທີຍເຣັສ ສະມາຊິກລັດຖະສະພາ ສັງກັດພັກເດໂມແຄຣັດ ຈາກລັດອິລລິນອຍ ໄດ້ບອກກັບອົງການຂ່າວເອພີວ່າ ທ່ານໄດ້ກ່າວຫາທ່ານນາງນຽລສັນວ່າ  ແລະເອີ້ນທ່ານນາງວ່າ ທ່ານຮົວຄີນ ຄາສໂຕຣ, ສະມາຊິກພັກເດໂມແຄຣັດ ຈາກລັດເທັກຊັສ ໄດ້ຂຽນລົງໃນທວິດເຕີ ກ່ຽວກັບການປະຕິເສດຂອງທ່ານນາງນຽລສັນ ທີ່ວ່າທ່ານນາງບໍ່ແມ່ນຜູ້ແບ່ງ ແຍກຜີວພັນແລະອ້າງເອົາຄຳເວົ້າຂອງທ່ານນາງ ທີ່ກ່າວວ່າ ບໍ່ມີຜູ້ໃດເຊື່ອດອກວ່າ ພວກຄອບຄົວ ຄວນຈະພັດພາກຈາກກັນ ໃນຂະນະທີ່ຍັງເຫຼືອເວລາອີກບໍ່ເທົ່າໃດຊົ່ວໂມງໃນການດຳເນີນວຽກງານ ກ່ອນເຖິງເສັ້ນຕາຍ, ລັດຖະບານກ່າວວ່າ ມີພວກເດັກນ້ອຍທີ່ມີອາຍຸ 5 ປີ ແລະ ຫຼາຍກວ່ານັ້ນ ໃນຈຳນວນ ເກືອບ 1,200 ຄົນ ແມ່ນໄດ້ກັບໄປພົບພໍ້ກັບພໍ່ແມ່ຂອງພວກເຂົາເຈົ້າແລ້ວ, ແຕ່ວ່າຈຳນວນຂອງພວກເດັກນ້ອຍທີ່ຍັງບໍ່ທັນໄດ້ພົບພໍ້ກັບພໍ່ແມ່ຜູ້ປົກຄອງນັ້ນຍັງບໍ່ທັນເປັນທີ່ຈະແຈ້ງເທື່ອ ເຈົ້າໜ້າທີ່ຍອມຮັບວ່າ ພໍ່ແມ່ຜູ້ປົກຄອງ ຈຳນວນ 463 ຄົນ ອາດໄດ້ຖືກເນລະເທດແລ້ວ ໂດຍປາດສະຈາກພວກລູກໆຂອງພວກເຂົາເຈົ້າ ກໍເປັນໄດ້ ທາງການຍັງໄດ້ຈັດໃຫ້ພວກເດັກນ້ອຍ ທີ່ມີອາຍຸຕ່ຳກວ່າ 5 ປີ ປະມານ 75 ຄົນ ໄດ້ພົບພໍ້ກັບພໍ່ແມ່ເຂົາ ເຈົ້າກ່ອນເຖິງເສັ້ນຕາຍເທື່ອແລ້ວ ພາຍໃຕ້ນະໂຍບາຍບໍ່ໂຍະຍານຜ່ອນຜັນ ຫຼື  ຂອງລັດຖະບານຂອງປະທານາທິບໍດີດໍໂນລ ທຣຳ ທີ່ວ່າພໍ່ແມ່ ທີ່ຫລົບໜີເຂົ້າເມືອງມາຍັງສະຫະລັດແບບຜິດກົດໝາຍໃນຊ່ວງເດືອນເມສາແລະພຶດສະພາ ແມ່ນໄດ້ຖືກຕິດຄຸກ ແລະພວກລູກຂອງພວກເຂົາເຈົ້າແມ່ນໄດ້ຖືກແຍກອອກກັນ ຜູ້ໄປຢ້ຽມຢາມກ່າວວ່າ ພວກເດັກນ້ອຍແມ່ນໄດ້ຖືກກັກໄວ້ຫຼັງຮົ້ວ ໃນສະພາບທີ່ບໍ່ສູ້ດີ ແລະແທບວ່າບໍ່ມີກິດຈະກຳຫຍັງຫຼາຍພໍເທົ່າໃດທີ່ໃຫ້ພວກເຂົາເຈົ້າໄດ້ເຮັດ ທັງມື້ເລີຍ